Cinemascope - Last month's silver screen stars - Astrodienst Guest user u1360014148
28-Mar-2017, 11:19 UT/GMT Clocolan - Wikipedia
Clocolan se ligging in Vrystaat
Koördinate: 28°54′50″S 27°34′01″O﻿ / ﻿28.91389°S 27.56694°O﻿ / -28.91389; 27.56694Koördinate: 28°54′50″S 27°34′01″O﻿ / ﻿28.91389°S 27.56694°O﻿ / -28.91389; 27.56694
19,0 km² (7,3 vk m)
926/km² (2 398,3/myl2)
Clocolan is 'n dorpie in die Oos-Vrystaat en is in 1907 gestig. Die dorpie lê aan die R26, halfpad tussen Bethlehem en Bloemfontein. Die dorp is gestig op die plase Reinzi en Harold en het sy naam te danke aan die Afrikanerboere wat in die omgewing geboer het wat die uitspraak van die "Hlohlowane"-berg (wes van die huidige Clocolan) verkeerd gehad het. "Hlohlowane" is 'n Sothowoord en beteken "rif van die veldslag".
Die Oos-Vrystaat is alombekend vir die majestueuse sandsteenformasies in die omgewing. Clocolan maak deel uit van die gebied wat van Lesotho verower is gedurende die Basotho-oorloë van die vroeë 1800s. Die area is ryk aan geskiedenis van die Afrikaners wat hulle hier gevestig het asook die Basotho wat hier gewoon het. Die dorp is die gasheer vir die jaarlikse Veteraantrekker-uitstalling in Maart.
Clocolan het die tweede kleinste distrik in Suid-Afrika maar is een van die beste landboudistrikte in die land. Die area is bekend vir die verbouing van koring en mielies, groot kuddes beeste en skape en die produksie van spesialiteitsvrugte soos kersies.
"Die Plaashuis"-gastehuis is een van die bekendstes in Clocolan en spog met 'n vyfstergraad. Die beskikbare kamers is Ouma Dot se kamer, Oupa Sarel se kamer, Oom Koos se kamer, Tant Ali se kamer, Tannie Maggie se kamer en die Lady Ann kothuis.
Die gemiddelde somertemperatuur wissel tussen 15°C en 32°C en die wintertemperatuur wissel tussen –2°C en 17°C. Die dorp lê in 'n somerreënvalgebied.
Volgens die 2011-sensus het Clocolan-dorp 'n bevolking van 1 349 gehad, waarvan 46,2% Blankes was. Afrikaans (47,1%) en Suid-Sotho (35,5%) is die grootste huistale.
Clocolan se webtuiste
↑ 1,0 1,1 1,2 1,3 Som van die hoofplekke Hlohlolwane en Clocolan Sensus 2011.
↑ 2011-sensus (Clocolan)
Ontsluit van "https://af.wikipedia.org/w/index.php?title=Clocolan&oldid=1668850"
Die bladsy is laas op 12 Mei 2018 om 16:52 bygewerk.